Samarqand viloyatining Payariq tumanida jinoyat sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 4 fevral kuni soat 18:30larda Payariq tumani Al-Buxoriy MFY Xartang mahallasida yashovchi, 1999 yilda tug‘ilgan R.U. shu mahalla hududida o‘zaro janjal oqibatida mahalladoshi O.M. tanasining turli joylariga pichoq bilan urib, jarohat yetkazgan. Natijada O.M. kasalxonaga yotqizilgan. R.U. qo‘lga olingan.